[Denumirea unității de învățământ]
CIF [cod fiscal] · Cod SIIIR [cod SIIIR]
[Adresa]
Nr. [număr de înregistrare] / [data]
Aprob,
Director / Ordonator de credite
[Nume și prenume]
SPECIFICAȚII TEHNICE
anexă la referatul de necesitate nr. [număr] / [data]
Obiectul achiziției
Serviciu de acces, pe bază de abonament anual, la platforma online Integrivox, canal intern de raportare a încălcărilor legii, conform Legii nr. 361/2022.
Cod CPV: 72416000-9 Furnizori de servicii de aplicații.
1. Canalul de raportare
– Pagină publică a canalului intern al unității, cu datele persoanei desemnate, modalitățile de raportare și informații despre canalele externe (Agenția Națională de Integritate).
– Formular online de raportare, cu sau fără date de identificare (raportare anonimă), cu posibilitatea atașării de documente.
– La trimitere, avertizorul primește un cod de dosar și o parolă, cu care urmărește raportarea și comunică cu persoana desemnată fără cont și fără a-și dezvălui identitatea.
– Materiale pentru informarea angajaților: link și buton pentru pagina de internet a unității și afiș cu cod QR pentru sediu.
2. Registrul și termenele
– Registru electronic al raportărilor cu elementele prevăzute la art. 7 din Legea nr. 361/2022: data primirii, numele și datele de contact ale avertizorului (dacă au fost comunicate), obiectul raportării, modalitatea de soluționare.
– Înregistrarea în același registru a raportărilor primite pe alte căi (hârtie, email, telefon, întâlnire).
– Calculul și urmărirea termenelor de 7 zile (confirmarea primirii) și 3 luni (informarea avertizorului), cu notificări prin email către persoanele desemnate.
– Exportul registrului în format tabelar pentru control.
3. Roluri, confidențialitate și securitate
– Roluri distincte: persoană desemnată (acces la raportări) și administrator de cont (setări și utilizatori, fără acces la conținutul raportărilor).
– Criptarea conținutului raportărilor, a datelor avertizorului, a mesajelor și a fișierelor cu chei separate pentru fiecare unitate.
– Jurnal al accesărilor și acțiunilor pentru fiecare raportare.
– Notificările prin email nu conțin date din raportare.
– Date găzduite în Uniunea Europeană; conexiuni criptate (HTTPS); nu se stochează adresele IP ale avertizorilor.
– Prelucrarea datelor cu caracter personal conform Regulamentului (UE) 2016/679 și art. 8 din Legea nr. 361/2022; furnizorul încheie cu unitatea acordul de prelucrare (art. 28 GDPR).
4. Documente model
– Modele precompletate cu datele unității: procedura internă privind raportarea, decizia de desemnare a persoanei responsabile, nota de informare a personalului.
5. Condiții de prestare
– Serviciul se prestează online, prin browser, fără instalare de software la sediul unității.
– Activarea contului în cel mult 5 zile lucrătoare de la comunicarea comenzii sau semnarea contractului.
– Durata: 12 luni de la activare.
– Asistență tehnică prin email în zilele lucrătoare.
– La încetarea contractului, unitatea poate exporta datele. Furnizorul șterge datele după expirarea termenelor legale de păstrare sau la cererea unității, conform acordului de prelucrare.
– Recepția se face pe bază de proces-verbal de recepție / factură, după activarea contului.

Model orientativ, pus la dispoziție de furnizor. Unitatea îl adaptează la procedura proprie și îl verifică împreună cu responsabilul de achiziții și cu compartimentul financiar-contabil.




